अमेरिकी ओपन : जोकोविक बने चैम्पियन  
जोकोविक ने गत चैम्पियन स्पेन के राफेल नडाल को हराकर अमेरिकी ओपन ग्रैंड स्लैम का पुरुष एकल खिताब अपने नाम कर लिया है।
विश्व के शीर्ष वरीयता प्राप्त सर्बियाई टेनिस खिलाड़ी नोवाक जोकोविक ने गत चैम्पियन स्पेन के राफेल नडाल को हराकर अमेरिकी ओपन ग्रैंड स्लैम का पुरुष एकल खिताब अपने नाम कर लिया है। जोकोविक ने सोमवार को खेले गए पुरुषों की एकल स्पर्धा के खिताबी मुकाबले में दूसरी वरीयता प्राप्त नडाल को 6-2, 6-4, 6-7(3-7), 6-1 से पराजित किया। जोकोविक ने इस मुकाबले को चार घंटे 10 मिनट में अपने नाम किया।  उल्लेखनीय है कि मौजूदा वर्ष में जोकोविक का यह तीसरा ग्रैंड स्लैम खिताब है। इससे पहले, जोकोविक ने इस वर्ष आस्ट्रेलियन ओपन ग्रैंड स्लैम और विम्बलडन का एकल खिताब अपने नाम किया था।